Komisijos reglamentas (EB) Nr. 194/2000
2000 m. sausio 27 d.
iš dalies keičiantis Reglamentą (EB) Nr. 1619/1999, suderinantį tam tikras žvejybos kvotas 1999 m. pagal Tarybos reglamentą (EB) Nr. 847/96, nustatantį bendrų leidžiamų sužvejoti kiekių ir kvotų kasmetinio valdymo papildomas sąlygas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendrosios žuvininkystės politikos kontrolės sistemą [1], su paskutiniais pakeitimais, padarytais Reglamentu (EB) Nr. 2846/98 [2], ypač į jo 23 straipsnį,
atsižvelgdama į 1996 m. gegužės 6 d. Tarybos reglamentą (EB) Nr. 847/96, nustatantį bendrų leistinų sugavimų kiekių ir kvotų kasmetinio administravimo papildomas sąlygas [3], ypač į jo 4 straipsnio 2 dalį,
kadangi:
(1) pakartotinai apsvarsčius duomenis apie krante iškrautą laimikio kiekį, paaiškėjo, kad tam tikri skaičiai, kuriais grindžiamas Komisijos reglamento (EB) Nr. 1619/1999 [4] priedas, yra klaidingi ir dėl to šis priedas turėtų būti iš dalies pakeistas;
(2) siekiant, kad tebebūtų galima vykdyti žvejybos veiklą, šiuo reglamentu nustatytos iš dalies pakeistos kvotos turėtų būti taikomos kuo greičiau;
(3) šiame reglamente numatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1619/1999 iš dalies keičiamas taip:
1) iš priedo išbraukiami įrašai apie menkę Vllb-k, VIII, IX, CECAF 37.1.1 zonoje (Bendrijos vandenys) ir bretlingį Skagerako ir Kategato sąsiaurių zonoje;
2) šio reglamento I priedo įrašais pakeičiami atitinkami priedo įrašai;
3) į priedą įterpiami šio reglamento II priedo įrašai.
2 straipsnis
Šis reglamentas įsigalioja kitą dieną po jo paskelbimo Europos Bendrijos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. sausio 27 d.